I morgen afgøres skyldsspørgsmålet i sagen om tyveriet af to kostbare malerier fra Voergaard Slot. Maleriernes ægthed kan afgøre strafudmålingen.

De to tiltalte i sagen - to mænd på henholdsvis 21 og 25 år -  er nemlig tiltalt for tyveri af særlig grov beskaffenhed. Det skyldes, at malerierne anses for at være op mod 20 millioner kroner værd. Men de er aldrig blevet vurderet. Og netop det kan have afgørende betydning for straffens længde. Seks år eller halvandet Strammerammen for tyveri af særlig grov beskaffenhed er op til seks års fængsel, mens de kun kan få maksimalt halvandet års fængsel, hvis de bliver dømt for "almindeligt" tyveri - altså, hvis billederne ikke er så mange penge værd som man antager. - Man forsøger at straffe hårdt, selvom der overhovedet ingen dokumentation er. Det hele er baseret på et skøn, og jeg synes, det er meget tyndt at gå efter en hård straf på det grundlag, siger forsvarer Henning Lyngsbo til NORDJYSKE Medier. Tv2/Nord følger sagen til dørs i morgen, når der afsiges dom